  Анжелика Тихонова корреспондент 23-25 коньывуонэ «Волонтёры-медики» огазеяськонлэн улосвыл ёзэтэз калыкез дышетонъя «Дорога помощи» эм ӵектоссэ мытӥз. Со улсын эмчиос-волонтёръёс поездын мынӥсь-ветлӥсь пассажиръёслы мастер-классъёс ортчытӥзы. Со сярысь ивортодэтъя «Удмуртия» агентстволэн корреспондентэзлы «Волонтёры-медики» огазеяськонлэн «Обучение первой помощи и сопровождение мероприятий» ӧрезлэн улосвылъя координаторез, Ижкарысь кун эм академиысь педиатрияя факультетын 6-тӥ курсын дышетскись Григорий Иванов вераз. Поездын дышетонъёс ортчытыны малпан чугун сюрес вокзалын нырысетӥ эмъюрттэт сётонъя мастер-классъёс пӧрмымтэ бере кылдӥз. «Содружество» огазеяськонлэн администрациез акциез шумпотыса пумитаз но поездъёсаз ортчытыны соглаш луиз. Григорий Ивановлэн верамезъя, поезд возьмасьёс дышетонэ пыриськыны уг дырто, йырзы мукет сярысь малпаське, лэся. Нош сюрес вылын дыръя со капчигес сётӥське, дырез но пайдалыко ортчытыны юрттэ. Милемлы кык вагон висъязы. Котькуд вагонын станция вал – сердечно-лёгочная реанимация. Адямиос быгато вал отчы лыктыны, котькуд вагонысь, но асьсэ быгатонлыкъёссэс эскерыны Григорий Иванов, «Волонтёры-медики» огазеяськонлэн «Обучение первой помощи и сопровождение мероприятий» ӧрезлэн улосвылъя координаторезКаръёс вискын ветлӥсь электропоездын дышетонъёс сяна, волонтёръёс Набережные Челны карысь химико-биологической лицейын дышетскисьёслы интерактивной программа ортчытӥзы. Ми соослы нимысьтыз программа дасям: квестэн, визьсынан шудонэн но нырысетӥ эмъюрттэт сётонъя мастер-классэн. <…> Соослэн воксё мукет мылкыдзы. Мыло-кыдо пырисько, ваньзэ каро, юанъёслы валэктонъёс сёто. Соосын ужаны туж умой Григорий Иванов, «Волонтёры-медики» огазеяськонлэн «Обучение первой помощи и сопровождение мероприятий» ӧрезлэн улосвылъя координаторез Пумиськонлы луыса лицейын Набережные Челны карын нырысетӥзэ эмчиослэсь-волонтёръёслэсь школа отрядзэс кылдытӥзы Нырысетӥ эмъюрттэт сётыны дышетӥсь волонтёръёслы озьы ик профилактикая ӧрысь эшъёссы юрттӥськизы. Соос кылзӥсьёсты пӧртэм висёнъёсты алон сярысь, соос пӧлын коронавирус инфекциез но, веразы. Нялтас вераса, акциез ортчытӥсьёс пӧлы, асьсэлы но, кылзӥсьёслы но кышкытлык ваёнтэм понна, коронавирус инфекциез вормем волонтёръёсты гинэ кутӥзы. Соос ужрадэ 14 кузя пыриськизы. Оглом Ижкарысь волонтёръёслэн командазы нырысетӥ эмъюрттэт сётонэн тодматонъя десант выллем луиз. Калыкез маке вылезлы дышетэм сяна, соос бускель улосвылысь карысь дышетскисьёсын азьланяз валче ужан понна кусып кылдытӥзы. Григорий Иванов оскытӥз, азьланяз таӵе ужрадъёсын элькунысьтымы ёросъёсы но поталозы. Пусъём, кунамы таӵе акция нырысьсэ ортчиз. «Дорога помощи» эм акция 10 фото Тегъёс: Мерлык Тазалык Ижкар Удмуртия коронавирус тазалыкезутён волонтёръёс  